సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
వెస్టిండీస్‌ని చిత్తుగా ఓడించిన బంగ్లాదేశ్
204 పరుగుల లక్ష్యం వెస్టిండీస్ ముందు నిలవగా.. ఆటలో మరో రెండన్నర రోజులు మిగిలి ఉండటంతో ఆ జట్టు గెలుస్తుందని అంతా భావించారు. కానీ.. ?
Samayam Telugu | Updated:
Nov 24, 2018, 05:09PM IST
భారత్‌ గడ్డపై ఇటీవల క్లీన్‌స్వీప్‌‌‌ని ఎదుర్కొన్న వెస్టిండీస్ జట్టు ఇంకా ఆ పరాజయాల బాట వీడినట్లు కనిపించడం లేదు. తాజాగా బంగ్లాదేశ్ పర్యటనలోనూ వెస్టిండీస్ జట్టు తొలి టెస్టులోనే చిత్తుగా ఓడింది. చిట్టగాంగ్ వేదికగా ఈరోజు ముగిసిన తొలి టెస్టు మ్యాచ్‌లో కరీబియన్ జట్టుపై 64 పరుగుల తేడాతో బంగ్లాదేశ్ అలవోక విజయాన్ని అందుకుంది. మ్యాచ్‌లో మూడో రోజైన శనివారం 204 పరుగుల లక్ష్యఛేదనకు దిగిన వెస్టిండీస్ జట్టు.. పేలవంగా 139 పరుగులకే కుప్పకూలిపోయింది. దీంతో.. రెండు టెస్టుల సిరీస్‌లో బంగ్లాదేశ్ 1-0తో ఆధిక్యాన్ని అందుకోగా.. రెండో టెస్టు శుక్రవారం నుంచి జరగనుంది.
గురువారం ఆరంభమైన ఈ టెస్టు మ్యాచ్‌లో టాస్ గెలిచి తొలుత బ్యాటింగ్ చేసిన బంగ్లాదేశ్ జట్టు.. మిమునల్ హక్ (120: 167 బంతుల్లో 10x4, 1x6) శతకం బాదడంతో తొలి ఇన్నింగ్స్‌లో 324 పరుగులు చేసింది. ఆ తర్వాత మొదటి ఇన్నింగ్స్ ఆరంభించిన వెస్టిండీస్ జట్టు కేవలం 64 ఓవర్లలోనే 246 పరుగులకే చేతులెత్తేసింది. దీంతో.. 78 పరుగుల తొలి ఇన్నింగ్స్ ఆధిక్యాన్ని అందుకున్న బంగ్లాదేశ్ జట్టు రెండో ఇన్నింగ్స్‌లో మాత్రం తడబడి 125 పరుగులకే కుప్పకూలిపోయింది. దీంతో 204 పరుగుల లక్ష్యం వెస్టిండీస్ ముందు నిలవగా.. ఆటలో మరో రెండన్నర రోజులు మిగిలి ఉండటంతో ఆ జట్టు గెలుస్తుందని అంతా భావించారు. కానీ.. అనూహ్యంగా తడబడిన కరీబియన్లు 139 పరుగులకే కుప్పకూలిపోయారు. మ్యాచ్‌లో సెంచరీ సాధించిన మిమునల్ హక్‌కి ‘మ్యాన్ ఆఫ్ ద మ్యాచ్’ అవార్డు దక్కింది.